Qeshm

miniatura|Castelo português en Qeshm/Queixome
**Queixome** ou **Qeshm** (, ), oficialmente tamén coñecida domo **Kishm**, é unha illa situada no Estreito de Ormuz ó sur da costa de Irán, ó leste do Golfo Pérsico. O Estrito de Khouran separa o continente asiático da illa de Qeshm. É a maior illa de Irán e do Golfo Pérsico. Ten unha superficie duns 1200&nbsp;km² e case 136&nbsp;km de lonxitude e 40 de largo.

## Xeografía 
miniatura|Qeshm desde o espazo, agosto de 2000
miniatura|Praia da illa Qeshm
A illa de Qeshm atópase a poucos quilómetros da costa sur de Irán (Golfo Pérsico), fronte ás cidades portuarias de Bandar Abbas e Bandar Khamir. A illa, que alberga unha xurisdición de 300&nbsp;km² de zona de libre comercio, ten 135&nbsp;km. de longo e atópase estratexicamente no estreito de Ormuz, só a 60&nbsp;km. do porto omaní de Khasab e ao redor de 180&nbsp;km de Port Rashid nos Emiratos Árabes Unidos. A illa, no seu punto máis ancho, situada preto do centro da illa, esténdese 40&nbsp;km. Do mesmo xeito, no punto máis estreito, a illa só ten 9´4&nbsp;km. A illa ten unha superficie de 1491&nbsp;km² e ten 2´5 veces o tamaño de Bahrain. A cidade de Qeshm, situada no punto máis oriental da illa, está a 22&nbsp;km de Bandar Abbas mentres que a separación do punto máis próximo da illa ao continente é de 2&nbsp;km.

A temperatura media na illa é aproximadamente de 27&nbsp;°C. Os meses máis calorosos son de xuño a agosto, e os máis fríos de outubro a xaneiro. A precipitación media é 183,2&nbsp;mm.

A illa comprende 59 cidades e aldeas e a poboación era de 117 774 habitantes no Censo 2011. A poboación local está involucrada na pesca, a construción de dhows (barca tradicional), comercio e servizos.

Existen plans para construír unha ponte para conectar Qeshm co resto de Irán.

## Historia 
right|miniatura|250px|Lápida de pedra dunha tumba no castelo portugués, Qeshm
Os rexistros históricos referentes á illa de Qeshm remóntanse á era preislámica. Nomes como Qeshm, Keshm, Kish e Tunb marcan a longa estancia de elamita na zona, varios séculos antes de Cristo. É, ao parecer, a illa chamada Alexandría ou Aracia por Ptolomeo (Libro 6, Cap. IV), no século II CE e como Alexandría por Ammianus Marcellinus (xxiii.6.42) no século IV. Debido á súa situación xeopolítica estratéxica, preto da desembocadura do Golfo Pérsico, foi frecuentemente atacada por invasores incluíndo Elamitas, Umayyades, Abbasíes, así como portugueses e ingleses. Durante a administración do Imperio Sasánida a illa chamouse Abarkawan. Segundo os rexistros históricos, a illa de Qeshm foi famosa como un centro de comercio e navegación. A súa economía floreceu durante as eras dos Dailamitas e Buídas, cando os barcos dos comerciantes partían entre a illa de Qeshm a China, a India e África.

O explorador William Baffin resultou mortalmente ferido en Qeshm en 1622 durante unha batalla contra as forzas Portuguesas que ocuparon o forte, coñecido polos ingleses como "Forte de Queixome".

Qeshm é tamén é a suposta sede do Xardín do Edén segundo a Biblia de Cassells.

## Economía 
A pesca é a ocupación principal dos habitantes da illa. Na pouca terra cultivada crecen datileiras e melóns. Extráese sal na costa sueste. Qeshm é famoso pola súa gran variedade de atraccións ecoturísticas, como os Mangleiral1mangleirais de Hara. Segundo os ambientalistas, ao redor do 1,5% das aves do mundo e o 25% das aves nativas de Irán migran anualmente aos bosques, que son o primeiro parque xeográfico nacional en Irán. Unha antiga fortaleza portuguesa, as mesquitas históricas, os templos de Seyyed Mozaffar e Bibi Maryam, e varios estanques e bosques de mangleiros están entre as atraccións turísticas da illa.

No ano iraniano de 1369, equivalente a 1991 no calendario gregoriano, a illa transformouse nunha "Zona Franca" co obxectivo de crear o maior espazo libre entre Europa e o Afastado Oriente. Para iso, concedeuse a Qeshm unha liberdade considerable para establecer as súas propias políticas, independentemente do goberno central, que a miúdo se viu como un impedimento para o crecemento en moitos sectores da economía. Con todo, a illa conserva as vantaxes asociadas coa súa conexión co continente, incluíndo os dereitos de explorar e desenvolver oportunidades de petróleo e gas.

Ficheiro:Qeshm Portuguese Castle.jpg|Castelo Portugues na illa Qeshm
Ficheiro:QeshmIsland.jpg|Val de Chahkouh na illa Qeshm
Ficheiro:Starvalley.jpg|Val Stars Valley na illa Qeshm
Ficheiro:Chah Kooh Valley (Qeshm) 003.jpg|Val ChahKouh en Qeshm está formado por arenito de Marga que ten buratos creados pola auga de chuvia
Ficheiro:شقایق در جزیره زیبای قشم در حال تمرینات تناسب اندام.jpg|Praia da illa Qeshm
Ficheiro:Castle Portuguese, Qeshm 1390 (4).jpg|Castelo Portugués da cidade de Qeshm (vista exterior)
Ficheiro:, Qeshm 1390 (7).jpg|Castelo Portugués da cidade de Qeshm (vista interior)
Ficheiro:Canon of Portuguese castle, Qeshm 1390.jpg|Un dos canóns do castelo portugués de  Qeshm
Ficheiro:Persian gulf qeshm.jpg

## Notas
## Véxase tamén
### Outros artigos
### Ligazóns externas
* Qeshmicty.Ir
* qeshm tourist
* Qeshm Island entry In the Iranica.com
* Hormoz and Qeshm
* Hormozgan'S townships
* Qeshm Island'S attractions
* Portuguese Castle At Wikimapia